এয়ার মেনটেন্যান্স মিশনে বেরোনো ওই হেলিকপ্টারে রেশন ও কেরোসিন আনা হচ্ছিল। ঘটনাটি নিয়ে তদন্তের নির্দেশ দিয়েছে প্রতিরক্ষা মন্ত্রক। মিসামারি থেকে যাওয়া কপ্টারটির বিভিন্ন সেনা ঘাঁটিতে কেরোসিন পৌঁছে দেওয়ার কথা ছিল। সেনাসূত্রে জানানো হয়, টাপুগড়ের কাছে কেরোসিনের জেরিক্যান বেঁধে রাখা অংশটি কোনও ভাবে খুলে গেলে একটি কেরোসিনের জেরিক্যান কপ্টারের লেজের দিকের রোটারে গিয়ে লাগে। তা থেকেই দুর্ঘটনা। কপ্টারের ভিতরে জেরিক্যান ভর্তি থাকায় দুর্ঘটনায় কপ্টার ও তার ভিতরে থাকা সকলের দেহ পুরোপুরি ভষ্মীভূত হয়ে গিয়েছে। অবশ্য সরকারি ভাবে দুর্ঘটনার কারণ এখনও জানানো হয়নি।